Lausuntopyyntönne OM 22/41/2004

Oikeusministeriölle PL 25
000230 VALTIONEUVOSTO

29.4.2005

SUOMEN ASIANAJAJALIITTO FINLANDS ADVOKATFÖRBUND
1 (2)

LAUSUNTO ERÄIDEN RIKOSTEN POIKKEUKSELLISTA VANHENTUMISTA, TOISEN HENKILÖTODISTUKSEN VÄÄRINKÄYTTÖÄ JA LAPSIKAAPPAUSTA KOSKEVIKSI SÄÄNNÖKSIKSI TEHDYSTÄ EHDOTUKSESTA 2005:6

Lausuntoa on pyydetty ensinnäkin rikosten vanhentumista koskevaan rikoslain 8 lukuun tehtävistä muutoksista. Asianajajaliitolla ei ole huomauttamista ehdotettuihin muutoksiin, joista oikeuspoliittisesti kiinnostavin lienee 8:2 § 2 momentin muuttaminen niin, että eräiden lapseen kohdistuneiden vakavien rikosten (lapsen seksuaalinen hyväksikäyttö, törkeä lapsen seksuaalinen hyväksikäyttö, raiskaus, törkeä raiskaus ja pakottaminen sukupuoliyhteyteen) vanhene-misaika alkaisi vasta asianomistajan täytettyä 18-vuotta. Ehdotusta on kattavasti perusteltu muutoksen tarkoittamien tekojen vakavuudella ja vahingollisuudella sekä asiaa koskevilla tutkimuksilla ja selvityksillä. Myös kansainvälinen vertailu puoltaa muutosta. Epäillynkään oikeusturvan kannalta muutos ei aiheuttaisi ongelmia, koska näyttövaatimukset prosessissa ovat ennallaan. Muutoin muutosehdotukset perustuvat pääosin kansainvälisoikeudelliseen velvoitteeseen tai ovat lakiteknisiä.

Lausuntopyyntö koskee myös rikoslain 16 lukuun ehdotettua toisen henkilötodistuksen väärinkäytön kriminalisointia, jonka tavoitteessa sinänsä ei ole oikeusturvaongelmaa. Kriminalisoinnin tarkoitus olisi kattaa tilanteet, jossa viranomaisen myöntämää henkilötodistetta käyttämällä erehdytetään yksityishenkilöä oikeudellisesti merkityksellisen tiedon osalta eli lähinnä tiettyjen ikärajallisten palvelujen saamiseksi. Ehdotuksen perustelut ovat ristiriitaiset, koska tarkoitus on kieltää viranomaisen myöntämän todistuksen käyttö, mutta perusteluissa kuitenkin mainitaan myös työnantajan myöntämä henkilöstökortti, jollaisen käyttö ei voine ehdotuksen tarkoittamissakaan tilanteissa ehdotuksen tavoite huomioon ottaen tulla kriminalisoiduksi ja jolla ei voida katsoa olevan samaa luotettavuutta kuin viranomaisten myöntämillä todistuksilla. Mielessä lienee pidettävä, että ehdotettu kriminalisointi kuuluu viranomaisia vastaan tehtyjä rikoksia koskevaan lukuun, josta yksityisen ta-hon myöntämän kortin käyttö yksityishenkilön luona on varsin kaukana. Legaliteettiperiaatteen näkökulmasta on myös syytä pohtia, olisiko tarpeen tarkkarajaisemmin määritellä niiden yksityishenkilöiden piiriä, joiden erehdyttämisestä säännöksen soveltamisessa voi olla kyse.

Kolmas ehdotuksen sisältökokonaisuus koskee vapauteen kohdistuviin rikoksiin kuuluvaa lapsikaappauksen kriminalisointia ja sen edellyttämiä muita muutoksia. Kriminalisointi lienee tarpeen, mikäli se toimii kaappauksia ennaltaehkäisevästi. Mandollisuus käyttää pakkokeinoja lapsen Suomeen kaapanneeseen henkilöön voi myös auttaa kaappaustilanteen
Simonkatu 12 B 20	Puhelin (09) 6866 120	info@asianajajaliitto.fi
00100 Helsinki	Fahsi (09) 6866 1299	www.asianajajaliitto.fi
Simonsgatan 12 B 20	Tel. +358 9 6866 120	info@advokatforbundet.fi
00100 Helsingfors	Fax +358 9 6866 1299	www.advokatforbundet.fi

päättämisessä. Käytännössä lapsikaappauksen kriminalisoiminen olisi haitallinen lähinnä, jos rikosilmoituksen vireilläolo lisäisi kaappaajan haluttomuutta palata lapsen kanssa Suomeen eli vaikeuttaisi lapsen palauttamista tänne tai myöhemmin estäisi lapsen edun mukaisen yhteydenpidon kaapanneeseen vanhempaan taikka tekisi mandottomaksi lapsen huoltoa koskevaan oikeudenkäyntiin osallistumisen. Näin voisi julkisuudesta päätellä saattaneen käydä niissä tapauksissa, joissa Suomeen kaapatut lapset on palautettu ulkomaille ja heidät kaapannut vanhempi ei rikosprosessin pelossa voi matkustaa lasten kotimaahan edes sitä huoltoprosessia varten, jonka käymiseksi lapset alkuperäiseen kotimaahansa palautettiin. Tätä mandollista vaikutusta lieventää ehdotettu toimenpiteistä luopumisen korostaminen.

Helsingissä 29.4.2005

pWrapPolygonVertices8;9;(0,0);(0,21586);(3996,21586);(3996,16240);(5442,16240);(5442,10047);(21603,10047);(21603,0);(0,0);fBehindDocument1SUOMEN ASIANAJAJALIITTO

ari L tjärvi	Kirsi Tarvainen
Suomen Asianaja	on puheenjohtaja, asianajaja	asianajaja